หุ้นปิดตลาดดัชนีร่วง9.60จุด
ตลาดหุ้นวันที่ 9 มี.ค. ดัชนีปิดที่ระดับ 1,158.71 จุด ลดลง  9.60 จุด  หรือ  0.82%  มูลค่าการซื้อขาย  37,493.97 ล้านบาท
9 มี.ค. 2555

ตลาดหุ้นวันที่ 9 มี.ค. ดัชนีปิดที่ระดับ 1,158.71 จุด ลดลง  9.60 จุด  หรือ  0.82%  มูลค่าการซื้อขาย  37,493.97 ล้านบาท 
นายจักรกริช  เจริญเมธาชัย กรรมการผู้จัดการฝ่ายกลยุทธ์การลงทุน บริษัทหลักทรัพย์โกลเบล็ก กล่าวว่า ตลาดหุ้นไทยขาดปัจจัยใหม่ๆ หลังจากเจ้าหนี้กรีซเข้าโครงการสวอปหนี้มากกว่า 95% ไปแล้ว ประกอบกับช่วงที่ผ่านมานักลงทุนต่างชาติซื้อหุ้นต่อเนื่อง จึงเร่มขายทำกำไรออกมา ซึ่งเป็นการปรับตัวลงเร็วและแรงของดัชนีจึงยืนไม่อยู่แถว 1,172 จุด 
ทั้งนี้ ดัชนีปิดตลาดเกือบต่ำสุดของวัน หลังจากลงต่ำสุดที่ 1,158.58 จุดและขึ้นแตะสูงสุดที่ระดับ 1,170.60 จุดในช่วงเช้าสำหรับแนวโน้มสัปดาห์หน้าคาดว่าดัชนีจะอยู่ในช่วงของการพักฐาน โดยมีแนวรับที่ 1,154 และ 1,41 จุด ตามลำดับ ส่วนแนวต้าน 1,172 จุด 
กลยุทธ์การลงทุนหากดัชนียืนเหนือแนวรับดังกล่าวและรีบาวด์ขึ้นได้ยังสามารถเลือกเล่นเก็งกำไรในหุ้นรายตัวได้ 5 หลักทรัพย์ที่มีมูลค่าการซื้อขายสูงสุด ได้แก่IVL มูลค่าการซื้อขาย  1,972.63 ล้านบาท  ปิดที่  38.75  บาท  ลดลง  1.25  บาท หรือ  -3.12%TRUE มูลค่าการซื้อขาย  1,883.78  ล้านบาท  ปิดที่  3.66  บาท  เพิ่มขึ้น  0.04  บาท  หรือ  1.10%KTB มูลค่าการซื้อขาย  1,773.42 ล้านบาท  ปิดที่ 17.70  บาท  เพิ่มขึ้น 0.30 บาท หรือ  1.72%PTT มูลค่าการซื้อขาย  1, 522.55 ล้านบาท  ปิดที่  351  บาท  ลดลง 6 บาท หรือ  1.89%BANPU มูลค่าการซื้อขาย  1, 439.86 ล้านบาท  ปิดที่ 622  บาท  ลดลง 12 บาท หรือ  1.89%